Hvis ingen har noe å innvende, vil jeg etterkomme anmodningen.
Fungerende president vil anmode tredje eldste representant etter ansiennitet, Kristin Krohn Devold, om midlertidig å fungere som sekretær.
Lagtinget skal nå foreta valg av presidenter og sekretærer. Det skal først velges president og visepresident. Når det gjelder valg av president og visepresident, følger Lagtinget forretningsordenens § 4 femte og sjette ledd: «Ved det første valg i valgperioden av presidenter og visepresidenter foregår avstemningene ved sedler uten underskrift. Ved senere valg i samme valgperiode gjelder reglene i § 44 første ledd bokstav d første og annet punktum.Ved valg av presidenter og sekretærer kreves vanlig flertall, dvs. over halvparten av de avgitte stemmer. Oppnår ingen av kandidatene slikt flertall ved første valg eller ved fritt omvalg, foretas bundet omvalg mellom de to kandidater som har fått det største stemmetall[[jfr. § 45 pkt. b]] Fungerende president ber om forslag til Lagtingets president.
Jeg har den glede og ære å foreslå Lodve Solholm.
Lodve Solholm er foreslått valgt til Lagtingets president. Andre forslag er ikke fremkommet. Det foretas skriftlig avstemning. Valget hadde dette resultat: Til Lagtingets president ble valgt Lodve Solholm med 38 stemmer. For en ikke foreslått kandidat ble det avgitt 1 stemme. 1 stemmeseddel var blank.
Presidenten ber så om forslag til Lagtingets visepresident.
Jeg har gleden av å foreslå Odd Holten.
Odd Holten er foreslått valgt til Lagtingets visepresident. Andre forslag er ikke fremkommet. Det foretas skriftlig avstemning. Valget hadde dette resultat: Til Lagtingets visepresident ble valgt Odd Holten med 36 stemmer. 4 stemmesedler var blanke.
Det skal så velges sekretær, og presidenten ber om forslag.
Jeg foreslår Ingvild Vaggen Malvik.
Ingvild Vaggen Malvik er foreslått valgt til Lagtingets sekretær. Andre forslag er ikke fremkommet. Det voteres på vanlig måte.
Det skal så velges visesekretær, og presidenten ber om forslag.
Jeg foreslår Dagrun Eriksen.
Dagrun Eriksen er foreslått som visesekretær. Andre forslag er ikke fremkommet. Det voteres på vanlig måte.
Det skal så velges første og annen varapresident. Presidenten ber om forslag til første varapresident.
Jeg har den ære og glede å foreslå Thore Aksel Nistad.
Thore Aksel Nistad er foreslått som første varapresident. Andre forslag er ikke fremkommet. Det voteres på vanlig måte.
Presidenten ber om forslag til annen varapresident.
Jeg har den glede å foreslå Elsa Skarbøvik.
Elsa Skarbøvik er foreslått som Lagtingets annen varapresident. Andre forslag er ikke fremkommet. Det voteres på vanlig måte.
Det skal til slutt velges varasekretær, og presidenten ber om forslag.
Jeg foreslår Åslaug Haga.
Åslaug Haga er foreslått som varasekretær. Andre forslag er ikke fremkommet. Det voteres på vanlig måte.
Med dette har Lagtinget konstituert seg, og det vil bli sendt melding til Stortinget og Odelstinget om dette.